 Waxaad mooddaa in laamaha dadka u fududeeya sharciyada ee doonayaan in dadka qaxootiyada loo raro goobaha xuddudaha ku yaala in ay dhabar jab ku noqon doonta dadka qaxootiyada ah oo iyagu badi noloshooda ka maaraysta xoogsi iyo fursado kale oo ay ka helaan magaalooyinka ay ku sugan yihiin sidaana waxaa yiri Xadiis Xaaji Adam oo ka mid ah dadka u dhaq dhaqaaqa arrimaha qaxootiga Soomaalida waxana uu intaa ku daray Xadiis in ay keeneyso arrintaani dhibaatooyin badan, isagoona sheegay in goobahaasi ay yihiin kuwo aan laga ogaan karin haddii ay dhacdo in dhibaato loo geysto dadka qaxootiga ah oo iyaga wakhtigan in badan oo ka mid ah magaalooyinkaba loogu gaysto tacadiyo ku salaysan midab takoor iyo soo galooti nacayb ka yimaadda dadka reer Koonfur Afrika. 